Δημήτρης Ωρολογάς

Ο Δημήτρης Ωρολογάς (4 Μαΐου 1983, Θεσσαλονίκη) είναι Έλληνας διεθνής πετοσφαιριστής, ο οποίος αγωνίζεται ως ακραίος στην ομάδα του Ιωνικού Διαβατών. Στο παρελθόν έχει φορέσει μεταξύ άλλων τη φανέλα του Άρη, Παμβοχαϊκού, του ΠΑΟΚ, του Σ.Φ.Π. Χανίων και της ΑΕΚ.
Είναι γιος του πρώην διεθνή πετοσφαιριστή και προπονητή πετοσφαίρισης, Τάσου Ωρολογά.

 Καριέρα 
Ο Δημήτρης Ωρολογάς σε ηλικία δεκατριών ετών υπέγραψε το πρώτο του δελτίο αθλητή με την ομάδα του Άρη, ενώ αγωνίστηκε για πρώτη φορά στην μεγάλη κατηγορία την περίοδο 1999-00 στα δεκαέξι του χρόνια. Την επόμενη χρονιά με την ομάδα του Άρη κατέκτησε την πέμπτη θέση στην Ελλάδα και την έξοδο στο CEV Cup, παρά το γεγονός ότι στην κανονική διάρκεια του πρωταθλήματος η ομάδα της Θεσσαλονίκης είχε τερματίσει στην όγδοη θέση, αφού έσπασε την έδρα του Πανελλήνιου και του ΠΑΟΚ στα πλέι-οφ.Δυναμικό Άρη Θεσσαλονίκης 2000-01 greekvolley.eu 

Το 2001-02 ―πάντα με την ομάδα του Άρη― κατέκτησε την έβδομη θέση στο πρωτάθλημα, αλλά οι Θεσσαλονικείς πραγματοποίησαν εξαιρετική πορεία στη διοργάνωση του κυπέλλου Ελλάδας, αποκλείοντας τον Ολυμπιακό, τον Ιωνικό Νέας Φιλαδέλφειας και την Α.Ε. Νικαίας, για να ηττηθούν στον μεγάλο τελικό από τον Ηρακλή με 3-1, αλλά κατακτώντας και πάλι την έξοδο στο CEV Cup.Η 35ετής βίβλος του Κυπέλλου Ελλάδος! Από τον πρώτο τελικό Ολυμπιακού-Εθνικού Αλεξανδρούπολης μέχρι… σήμερα www.thrakisports.gr 

Το 2002-03 με τους "κίτρινους" κατέκτησε την πρώτη θέση στον πρώτο γύρο του CEV Cup στον όμιλο της Θεσσαλονίκης, κερδίζοντας την τουρκική Αρτσελίκ, την ουγγρική Καζινσμπράτσικα και τη σλοβενική Σαλονίτ Άνχοβο, αλλά ο Άρης αποκλείστηκε στον δεύτερο γύρο με δύο ήττες από την Ντιναμό Μόσχας. Στο πρωτάθλημα, η ομάδα του Άρη έχασε την ευρωπαϊκή έξοδο στον τελευταίο αγώνα των πλέι-οφ, καταλαμβάνοντας τελικά την έκτη θέση.Δυναμικό Άρη Θεσσαλονίκης 2002-03 greekvolley.eu 

Στην τελευταία χρονιά της αρχικής θητείας του Ωρολογά με τον Άρη, οι "κίτρινοι" υποβιβάστηκαν για πρώτη φορά στην ιστορία τους στην Α2 εθνική κατηγορία, αντιμετωπίζοντας σοβαρά οικονομικά προβλήματα. Ο διεθνής βολεϊμπολίστας υπέγραψε στην ομάδα του ΠΑΟΚ, όπου συνάντησε και τους πρώην συμπαίκτες του στον Άρη, Βασίλη Μητρούδη και Κώστα Γκιρτζίκη.Δυναμικό ΠΑΟΚ 2004-05 greekvolley.eu  Με τον "Δικέφαλο του Βορρά" κατέλαβε την τέταρτη θέση του ελληνικού πρωταθλήματος, κερδίζοντας τη συμμετοχή της ομάδας στο CEV Cup της επόμενης σεζόν.

Την περίοδο 2005-06 επέστρεψε στην ομάδα του Άρη, ο οποίος αγωνιζόταν για δεύτερη χρονιά στο πρωτάθλημα της Α2 κατηγορίας. Η ομάδα της Θεσσαλονίκης κατέλαβε τη δεύτερη θέση στην τελική κατάταξη και επέστρεψε στην ανώτερη εθνική κατηγορία.

Ο Δημήτρης Ωρολογάς υπέγραψε το καλοκαίρι του 2006 και πάλι στην ομάδα του ΠΑΟΚ, κατακτώντας την τέταρτη θέση του ελληνικού πρωταθλήματος και την έξοδο στις ευρωπαϊκές διοργανώσεις.Η ώρα των φιλέ... www.sport-fm.gr  Παρέμεινε στον ΠΑΟΚ μέχρι το 2012, με καλύτερη χρονιά το 2010-11, όταν ο "Δικέφαλος του Βορρά" κατέκτησε την τέταρτη θέση του ελληνικού πρωταθλήματος.Έπεσε η αυλαία για το βόλλεϋ... 09.04.2011 www.paokmania.gr  Την ίδια χρονιά έφτασε με τον ΠΑΟΚ μέχρι τον ημιτελικό του κυπέλλου Ελλάδας, όπου ηττήθηκε από τον Ηρακλή.Κατώτερος των περιστάσεων www.paokmania.gr 

Το 2012-13, επέστρεψε και πάλι στην ομάδα του Άρη, με τον οποίο κατέλαβε την έκτη θέση του ελληνικού πρωταθλήματος, χάνοντας την ευρωπαϊκή έξοδο στα πλέι-οφ από τον Φοίνικα Σύρου.Volley League 2012-13, Πρόγραμμα - Αποτελέσματα - Bαθμολογία - MVP www.volleynews.gr  Επόμενος σταθμός της καριέρας του υπήρξε ο Σ.Φ.Π. Χανίων, που αγωνιζόταν στην Α2 κατηγορία,Σ.Φ.Π. Χανιά: "Μπαμ" με Γκιρτζίκη-Ωρολογά από Άρη flashnews.gr  οδηγώντας την ομάδα της Κρήτης στα πλέι-οφ ανόδου, όπου ηττήθηκε από τη ΜΕΝΤ.Η ΜΕΝΤ... φουλάρει για άνοδο www.volleynews.gr 

Την επόμενη σεζόν, επέστρεψε στην Α1 εθνική κατηγορία, φορώντας τη φανέλα της ΑΕΚ,Ωρολογάς αντί Μαντέκα στην ΑΕΚ www.novasports.gr  αλλά δεν κατάφερε να κερδίσει με την  "Ένωση" την παραμονή στην ανώτερη κατηγορία, μετά την ήττα της από τη ΜΕΝΤ στα πλέι-άουτ.Στην Α2 η ΑΕΚ, στον αφρό η ΜΕΝΤ www.novasports.gr  Μετά το τέλος της χρονιάς, ο Ωρολογάς υπέγραψε στην ομάδα του Παμβοχαϊκού,Με «Ροντρίγκο», Ωρολογά ο Παμβοχαϊκός  με την οποία κατέλαβε την έκτη θέση του ελληνικού πρωταθλήματος του 2015-16.Βαθμολογία Volleyleague 2015-16 www.volleyleague.gr 

Τον Αύγουστο του 2016 συμφώνησε με την ομάδα του Άρη, πραγματοποιώντας την τέταρτη θητεία του στον σύλλογο, όντας πλέον αρχηγός της ομάδας και ανανεώνοντας το συμβόλαιο του για την περίοδο 2017-18.Επιστρέφει αρχηγός στον Άρη ο Ωρολογάς - Α2 Ανδρών www.volleyplanet.gr  Το καλοκαίρι του 2018, μεταγράφηκε στη Νίκη Αιγινίου, με την οποία αγωνίστηκε στην Α2 εθνική κατηγορία.Με Ωρολογά η Νίκη Αιγινίου - Α2 Ανδρών volleyplanet.gr 

Την περίοδο 2019-20, επέστρεψε στη Θεσσαλονίκη για να αγωνιστεί για την ομάδα της Α.Ε.Ν. Πανοράματος.Α.Ε.Ν. Πανοράματος 2019-20 greekvolley.eu  Επανήλθε στα τερέν το καλοκαίρι του 2022, για να συμμετάσχει στο πρωτάθλημα της Β' Εθνικής με την ομάδα του Α.Ο. Πολυγύρου, βοηθώντας την να κατακτήσει την τρίτη θέση του ομίλου της για πρώτη φορά στην ιστορία της.Ξανά στο τάραφλεξ ο Δημήτρης Ωρολογάς greekvolley.gr  Την επόμενη χρονιά μεταγράφηκε στην ομάδα του του Ιωνικού Διαβατών με την οποίακατεκτησε το πρωτάθλημακαιτοκύπελλοΒ εθνικης κατηγορίας.Μεγάλη μεταγραφή του Ιωνικού Διαβατών με Ωρολογά www.greekvolley.gr 

Την σεζόν 2024-25, τερμάτισε στην έκτη θέση της Α2 εθνικής κατηγορίας και το καλοκαίρι του 2025 συμφώνησε με την ομάδα της ΜΕΝΤ.

 Διεθνής καριέρα 
Ο Δημήτρης Ωρολογάς υπήρξε διεθνής με τις ελληνικές εθνικές ομάδες Παίδων, Εφήβων, Νέων και Ανδρών, όπως και με την εθνική ομάδα Ενόπλων Δυνάμεων. Αγωνίστηκε στο ευρωπαϊκό πρωτάθλημα εφήβων της Ιταλίας το 2000, ενώ την επόμενη χρονιά κατέλαβε την 13η θέση στο παγκόσμιο πρωτάθλημα εφήβων (Κ-21) της Πολωνίας.Ιστορία Παγκοσμίου Βόλεϊ Ανδρών www.volleynews.gr 

Έχει πραγματοποιήσει 4 συμμετοχές με την εθνική ομάδα πετοσφαίρισης της Ελλάδας, αγωνιζόμενος στο κύπελλο Άνοιξης της Σλοβενίας το 2001.

Επίσης, συμμετείχε στο παγκόσμιο πρωτάθλημα Ενόπλων Δυνάμεων στο Κίνγκστον του Οντάριο στον Καναδά, όπου η ελληνική ομάδα κατέλαβε τη δεύτερη θέση πίσω από τη Βουλγαρία, τον Ιούνιο του 2004.Previous CISM Results - Conseil International du Sport Militaire  www.cism-milsport.org   Για την επιτυχία αυτή, βραβεύθηκε από τον Υπουργό Εθνικής Άμυνας, Σπήλιο Σπηλιωτόπουλο και τον Υφυπουργό Γιάννη Λαμπρόπουλο, όπως και από την Ε.Π.Ε.Σ.Θ., η οποία βράβευσε τον Έλληνα διεθνή και για την κατάκτηση της τρίτης θέσης στους Βαλκανικούς Αγώνες του 2003.

Παραπομπές

 Εξωτερικοί σύνδεσμοι - Πηγές 
 Δημήτρης Ωρολογάς: Παρουσίαση - Ατομικά στοιχεία - Ομάδες - Διακρίσεις volleybox.net
 Δημήτρης Ωρολογάς: Ατομικά στοιχεία - Ομάδες καριέρας greekvolley.eu
  www.volleyball-agency.com

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΑΕΚ
Κατηγορία:Πετοσφαιριστές Παμβοχαϊκού